Nu MÅ jeg altså vise jer min nye, gudesmukke dressurganger! Scroll ned, hvis du er ligeglad med forhistorien!!  Det er ved at være længe siden, jeg har opdateret herinde, men helt kort fortalt, så havde jeg jo den skønne plethest Hidalgo, som jeg sidste sommer fik til låns fra et stutteri. Meningen var, at jeg skulle købe ham når forliget faldt på plads efter at min fantastiske, langbenede Lenny blev sendt tilbage til sælger efter det blev opdaget, at han led af ocd i den ene baghas. Forliget trak ud, og pludselig gik salgsstalden konkurs, gården på tvang, og jeg havde 14 dage til at finde et nyt hjem til Lenny! Det endte heldigvis lykkeligt for Lenny, han blev solgt ubeset efter en uges tid, men fik den mest perfekte ejer, som passer så fint til ham. Og hun er ligeså vild med ham som jeg har været! Men pengene rakte ikke til at købe skønne Hidalgo. Jeg fortsatte med blot at låne ham, indtil han for en halvanden måneds tid siden kom galt afsted og måtte tilbage til ejer. Jeg havde i et stykke tid gået med tanken om, at jeg måske alligevel skulle se mig om efter en afløser. Både fordi jeg hellere vil eje end låne, men også fordi Hidalgo er udpræget springhest - og jeg må jo nok erkende, at det ikke er hér, min passion og ikke mindst mine evner som rytter ligger. Springningen er sjov som afveksling, men det er dressurarbejdet, jeg sådan for alvor elsker. Nå, men nu til trådens egentlige emne - må jeg præsentere min nye, stjernelækre, gudesmukke, über-seje og fantastiske dressurganger: Dakar - Knudsgaard! Han er 4 år gammel, ca. 163 cm. høj (endelig lykkedes det at finde en hest under 170!   ) og Dansk Varmblod. Han er efter Prinz K3 - Alibi - Ragtime, mor er Marinka Sølyst, kåret med broncemedalje og B-hest i dressur, mormor er sølvmedalje- og elitehoppe. Ja sort er han altså på papiret, men noget solbleget pt. Dakar er sadel- og trensevant, men blev aldrig færdigtilredet, så han har endnu ikke haft rytter på. Han er følsom, men alligevel super cool, flink og nysgerrig, så jeg tror, det bliver rigtig spændende at komme på ryggen af ham. Jeg så ham i mandags hos sælger, var solgt fra første blik og måtte bare eje ham - så onsdag flyttede han hjemmefra og er nu installeret på 12 hektar døgnfold. Behøver jeg sige, jeg er helt forelsket??!! Her er lidt billeder fra fremvisningen i mandags. Hvem falder ikke for en hest som ham??!!   ... Og lidt fra i onsdags, hvor jeg hentede ham:           Åhh hvor er jeg bare glad for ham! Så nu vil jeg tage ud til ham igen, og jeg nupper kameraet med, så jeg kan spamme noget mere!  Go' dag til alle!
... Og så må jeg da vist hellere lige få skiftet brugernavn. 
Smuk hest du fandt dig der!! Og også lige MIN størrelse    Tillykke - og rigtig, rigtig god fornøjelse - med ham 
Han er godt nok smuk. vil se frem til de historier han har at fortælle.